钦定古今图书集成/明伦汇编/闺媛典/第145卷 > 汪氏女
## 钦定古今图书集成/明伦汇编/闺媛典/第145卷 > 汪氏女

按《宁波府志》：“汪氏女，慈谿人。许聘张鸾，未归。鸾游闽
中，父母度其将返，预迎汪女候于家。月馀，忽报鸾死，
女惊怛仆地，移时方苏。其母怜其未婚，诱归，使谕他
适。女投簪珥，褫衣掷地，登舟而返，独守空闺，未尝逾
户。后忽病疹危甚，张父母为之迎医，却曰：‘吾得死幸
矣，岂须求活耶’。遂卒，远近怜之。”